1997-2006-ம் ஆண்டுவரை ஐக்கிய நாடுகள் சபையின் பொதுச் செயலாளராகப் பதவி வகித்த இவர், அந்த இடத்தினை அலங்கரித்த முதல் கறுப்பினத்தவர் என்ற பெருமையையும் பெற்றவர். ஆப்பிரிக்கக் கண்டத்திலுள்ள கானா நாட்டில், ஒரு செல்வாக்கு மிக்க குடும்பத்தில் கடந்த 1938 ம் ஆண்டு பிறந்தவர் கோஃபி அன்னான். பொருளாதாரமும், நிர்வாகவியலும் படித்த இவர், தன்னுடைய 24 வது வயதிலேயே `உலகச் சுகாதார நிறுவன'த்தில் இணைந்து பணிபுரியத் தொடங்கினார். படிப்படியாக முன்னேறிய அவர், 1997-ம் ஆண்டு, ஐக்கிய நாடுகள் சபையின் பொதுச் செயலாளராகத் தேர்ந்தெடுக்கப்பட்டார்.